Държавен вестник, бр. 2, 2012 г., стр. 15

БРОЙ  2	
Д Ъ Р Ж А В Е Н  В Е С Т Н И К 	
СТР.  15  
в. че обратните потоци се дефинират чрез 
отнасяне към посоката на преобладаващите 
физически потоци в тръбопроводната система 
„Набуко“; в случай на договорно претоварва­
не за обратните потоци се прилагат специ­
фични тарифи; Международното дружество 
„Набуко“ може да не приеме принципите на 
налагане на такси и/или тарифни структури, 
които по някакъв начин ограничават пазар­
ната ликвидност или изкривяват пазара или 
търгуването през границите на различните 
системи на операторите на преносни системи 
или възпрепятстват подобряването и целостта 
на която и да е система, с която е свързана 
тръбопроводната система „Набуко“. 
4.2. Тарифна методология за изчисляване 
на тарифата
Държавите, страни по споразумението, 
разрешават на Международното дружество 
„Набуко“ да получава плащанията за ка­
пацитет от спедиторите за предлагане на 
транспортни услуги, които inter alia ще поз­
волят възстановяване на следните типове 
инвестиционни и оперативни разходи, които 
ще натрупа чрез построяването, функциони­
рането и поддържането на тръбопроводната 
система „Набуко“:
• Капиталови разходи („КАПЕКС“), натру­
пани от Международното дружество „Набуко“ 
при строежа на тръбопровода, като разходи 
за суровини (например стомана), разходи за 
оборудване (например разходи за компресори), 
уместна амортизация и капиталови разходи, 
отразяващи инвестиционния разход (при 
допускането, че КАПЕКС се амортизира за 
25 години).
• Оперативни разходи („ОПЕКС“) ще 
включват комбинация от постоянни и про­
менливи разходи, отразяващи текущото 
функциониране на тръбопровода на Между­
народното дружество „Набуко“. Освен това 
ОПЕКС като разходи за газовото гориво, 
свързаните с околната среда разходи (като 
покупката на всякакви приложими разре­
шения за квоти на въглеродните емисии 
или еквивалентни разходи, които могат да 
бъдат наложени на Международното дру­
жество „Набуко“ от някоя от транзитните 
държави) и разходите за наемане, натрупа­
ни от дружеството за употребата на други 
тръбопроводни системи, които могат да се 
свържат с проекта „Набуко“, за да позволят 
по-ранната му експлоатация. 
• Икономически разходи, натрупани от 
Международното дружество „Набуко“ при 
управлението на дейността му, като инфла­
ция, инфлация, свързана с ръста на работните 
заплати, лихви и други разходи, отнасящи се 
до финансирането на проекта „Набуко“. 
Като база за изчисляване на тарифите 
ще се използват капацитетите, продадени в 
дългосрочен план (т.е. 25 години). 
Държавите, страни по споразумението, 
допускат тарифната методология да взема 
конкретно предвид факта, че инвестиционните 
разходи за построяването на тръбопроводната 
система „Набуко“ ще се финансират от комби­
нация на капиталови вноски от акционерите 
и дълг посредством получаване на заеми от 
заемодатели и други финансови институции, 
предоставящи заемно финансиране. 
4.3. Допълнителни съображения относно 
плащанията за капацитет, тарифа
В тарифата се отчитат и следните допъл­
нителни фактори:
Продължителност на договора за транс­
портиране и стимули: При определяне на 
тарифата се взема предвид продължителност­
та на договора за транспортиране. Предвид 
важността за икономическата осъществимост 
на проекта, за да се осигури ангажирането 
на капацитета от спедиторите за възможно 
най-дълъг договорен период, при изчислява­
нето на плащанията за капацитет се включва 
структура от стимули, които да насърчат 
спедиторите да ангажират дългосрочно капа­
цитет (например намаляване на плащанията 
за капацитет по скала, за да се възнаградят 
договорите с по-голяма продължителност). 
Времевите фактори се изчисляват на база 
25-годишен срок на договорите. Времевите 
фактори (за извънпиковия период) са: 1 за 
стандартен срок от 25-годишен договор, 
след което линейно нарастване до фактор 
1.20 за срок на договор от 10 години, след 
което линейно нарастване до фактор 4 за 
еднодневен договор. 
Въздействие на сезонното търсене на 
газ върху краткосрочните договори за 
транспортиране: За краткосрочни договори 
за транспортиране (т.е. продължителност 
от един ден до една година без един ден) 
плащанията за капацитет отразяват също 
сезонното търсене за краткосрочно транс­
портиране и получените в резултат фактори 
на натоварване за тръбопровода, така че 
например да има прозрачни и предефини­
рани доплащания за дневни договори за 
транспортиране, сключени през зимните 
месеци, когато може да се очаква, че тър­
сенето е по-голямо (така че факторът на 
натоварване на тръбопровода ще бъде по-
голям), и по-ниски доплащания за дневни 
договори за транспортиране, сключени 
през летните месеци (когато търсенето се 
очаква да бъде по-малко, така че факторът 
на натоварване на тръбопровода ще бъде 
по-малък). Сезонните фактори са: 150 % 
доплащане за дневни договори на ден за 
периода ноември – март (пиков сезон) и 
75 % доплащане за октомври и за април 
(промеждутъчен сезон) и без доплащане 
за извънпиковия сезон (май – септември). 
13546